שמואל הלוי בר סעדיה

רבי שמואל הלוי בר סעדיה היה פוסק הלכה ודיין בתקופת הראשונים, במאה ה-12. כיהן כדיין בבית דינו של הרמב"ם בפוסטאט שבמצרים.
 קורותיו 
נולד לאביו רבי סעדיה שהיה חכם.ראו שו"ת המרב"ם מהד' ירושליחם ספר נשים סימן קפג שחתם שם אביו "ר' סעדיה זצו"ל". פעל במצרים כדיין שלישי בבית דינו של הרמב"ם שהיה אב בית הדין. חביריו לדיינות היו רבי יצחק בר ששון (דיין השני), ורבי מנשה בר יוסף (דיין רביעי). בית הדין תיקן תקנות לכל ארץ מצרים. למשל, בשנת ד'תתקמ"ז (1186) תיקן שכל ענייני הנישואין והגירושין ייעשו על פי רבני המקום שבקיאים בדינים אלו.ראו שו"ת הרמב"ם סימן שמח; ובמהד' מכון ירושלים סימן רל.  כמו כן, בית הדין חיזק את הנשים לטבול במקווה לאחר ימי הנידה, כהלכה.ראו שו"ת הרמב"ם מהד' ירושלים ספר נשים סי' קסז. השתמרו מעל עשרה פסקי דין מהרמב"ם שרבי שמואל הלוי מצטרף לדעתו. בית הדין עסק גם ביחס לקראים.ראו שו"ת הרמב"ם מהד' ירושלים ספר נשים סימן רלד.

בתקופה מסוימת חתם אחר הרמב"ם כדיין שני ללא חתימתו של חבירו רבי יצחק בר ששון.ראו לדוגמה שו"ת הרמב"ם מכון ירושלים ספר נשים סי' קפד. ופעמים חתם כדיין שני לפני חבירו רבי יצחק בר ששון.ראו שו"ת הרמב"ם מהד' ירושלים ספר נשים סי' קסד. ישנה השערה קרובה שרכש פירוש ספר במדבר של רב שמואל בן חופני גאון.ראו: הורביץ, קטלוג קטעי גניזת קהיר חלק ב מס' 30. יש הסבורים שבנו הוא רבי שלמה שהעתיק קטעים מפירוש המשניות לרמב"ם.ראו: ששון, מחקר מקיף עמ' 30 הערה 32.

בגניזה הקהירית נשמרו עשרות כתבים שהעתיק.ראו תורתן של גאונים חלק ו עמ' קעז.
 הערות שוליים 

קטגוריה:ראשוני מצרים
קטגוריה:יהודי מצרים במאה ה-12